Peisaj dezolant la marginea orașului Târgu Jiu: câmpuri sufocate de haine vechi. Cât cheltuie primăria pentru a curăța periodic zona
Peisaj dezolant la marginea orașului Târgu Jiu, unde tone de haine vechi zac, de ani de zile, pe câmpuri. În zonă există un tomberon, însă oamenii tot la voia întâmplării le aruncă. În fața munților de gunoaie textile, autoritățile ridică din umeri. De altfel, 95% dintre textilele din România ajung fie la gunoi, fie pe foc, arată datele Agenției Europene de Mediu. Și pare că nimic nu s-a schimbat deși, de o lună deja, colectarea selectivă a materialelor textile a devenit obligatorie în România.